《出古北口》
清代·童槐

云黑秦墙戍火残，蚕房谷口冷旌竿。宵程塞漠随鸿度，秋色关门立马看。

地过中原山设险，天垂北斗月争寒。毡庐一夜欢声起，列部来瞻天可汗。

作者简介：浙江鄞县人，字晋三，一字树眉，号萼君。嘉庆十年进士，历官通政使副使。工诗善书，熟悉清代典章，晚年研讨四明文献。有《过庭笔记》、《今白华堂集》等。